Dobromila

ŽIVLY V NÁS - retreat v objatí mora
2026-05-29 08:00 - 2026-06-05 17:00 (Europe/Bratislava) | Hvar, Croatia (Local Name: Hrvatska)
Predstav si miesto, kde majestátne skaly vyrastajú priamo z tyrkysového mora, kde vôňa borovíc a spev cikád sprevádza každý tvoj krok. Miesto, ktoré strážia staré olivovníky už stovky rokov a kde silu živlov cítiš až v kostiach.

To je Cliffbase – útočisko, kde príroda stále spieva svojim divokým hlasom.

Retreat Živly v nás je pozvaním spomaliť, nadýchnuť sa čerstvého morského vzduchu, ponoriť sa do morských vĺn a nechať sa viesť silou živlov – zeme, vody, ohňa, vzduchu a éteru.

Je pozvaním na cestu spoznávania divočiny okolo, aby mohla byť prebudená Tvoja vlastná.

Čo Ťa čaká?

Techniky pre spojenie a liečenie s divokou prírodou. Meditácie, ceremónie, objavovanie kvalít elementov vo vlastnom tele a prežívaní. Ranná jemná Pavitra Yoga Therapy Autentický tanec a Tensegrity – pohyby aztéckych šamanov. Zvuková ceremónia – kakao, zvukový kúpeľ a spoločný spev liečivých piesní. Chutná, vyvážená a bohatá ajurvédska výživa. Fotografie duše zachytávajúce tvoju premenu. Kreatívne sebavyjadrenie kresbou, tancom i hlasom. Dostatok času pre seba a užívanie si krás krajiny.

Všetky aktivity Ti pomôžu otvoriť srdce a harmonizovať telo i dušu.

Retreatom Ťa prevedú 4 sprievodkyne

Petra Sara Pavitra – joga, liečenie divočinou, práca s elementami Zuzana Dobromila Bartovicová – ajurvédska výživa i hlboké poznatky z alchýmie tvorby zdravého, vyváženého a nesmierne chutného jedla Moon Mesiac – fotografie duše, citlivé zachytenie okamihov a láskavá podpora spoločného priestoru Mirka Kroner – pohladenie liečivou silou zvuku a hlasu

PRAKTICKÉ INFORMÁCIE

Cliffbase, Hvar, Chorvátsko 29.5. – 5.6.2026 Strava: Bohatá ajurvédska plná penzia Ubytovanie: Vytesané do skál, kde sa každý kúsok spája s krásou okolitej krajinyCena:do 31.1.2026 – 999 eurod 1.2.2026 – 1 199 eur

Prihlasovanie a viac info:
https://www.pavitrayogatherapy.com/hvar-zaujem

Príď sa znovu napojiť. Dopraj si výživné nové priateľstvá a hĺbku úprimnosti v kruhu, ktorá dojíma. Uži si dovolenku s presahom k vlastnej duši a dovoľ prírode, nech Ťa vyživí.

Tešíme sa na spoločný magický priestor.

Petra & Dobrobila & Moon & Mirka

Kurz indického varenia s ajurvédskymi princípmi - Bratislava
2021-09-19 | Salón Mandala, Polná 19, Bratislava

Kurz indického varenia Banská Bystrica - ajurvéda 20.apríla 2019
2019-04-20

SUSHRUTI VEDIC HEALING - vedické liečenie
2019-01-26 - 2019-02-24 | Dobromilý Ateliér, Javorová 38, Piešťany, 92101, Slovenská republika
Kurz Védického liečenia.
Cielom kurzu je naštartovať samoliečiace techniky v nás samých a vedieť pomôcť sebe i našim najbližším.
Swami nás zasvätí do starobylých fungujúcich techník podľa védickeho učenia.
Kurz je určený všetkým, ktorí majú otvorenú myseľ, sú ochotní pracovať sami na sebe, transformovať sa, vzdelávať a používať svoju energiu k úžitku.
Kurz sa uskutočný v dvoch termínoch v rozmedzí 4 dní.
prvý termín
26.-27.január 2019
druhý termín
23.-24.február 2019
Kurzy su celodenné, začínajú o 10.00 hod ráno a končia 16.00 hod.
Prosím , ratajte s časovou toleranciou prípadne i dlhšou.
Cena kurzu je 88 eur jeden víkend. / 44 eur deň/
Spolu 176 eur za oba termíny.
INFO: Zuzana Bartovicová , 0905 387 137
www.dobromila.eu
Počet miest je obmedzený.
Čast kurzovného je potrebné uhradiť vopred.
Ak by bola čiastka pre niekoho finančne obmedzujúca, prosím, pýtajte sa na Vaše možnosti uhrady…určite sa dá dohotnuť.
Cena je vrátane obeda a občerstvenia 🙂
Po ukončení kurzu obdržíte
Certifikát garantovaní Asociáciou Sacchinanandaprem.
https://www.facebook.com/ASIEU.ORG/
VZDELÁVACÍ KURZ SUSHRUTA VEDIC HEALING
je cesta, ktorá spája telo, srdce a myseľ s absolútnou čistou dušou.
SUSHRUTA VEDIC HEALING je komplexný program techník ponúkaných prostredníctvom najhlbších tajomstiev vedy Indie.
Sériu týchto techník prostredníctvom energických a vedomých zásahov používajú po tisíce rokov liečitelia a duchovní majstri v Indii. Náhľady na liečebné metódy védskej doby sú Atharvaveda (2000 pnl), ktoré obsahujú detaily o pochopení ľudského tela, mysle a ducha, ich choroby a liečenie. Tieto vedomosti sa zostupujú s tradíciou múdrej školy Sushruty.
Liečba SVH sa skladá z čistiacich a liečebných metód, systematického postupu, rôznych prostriedkov a opatrení na obnovenie rovnováhy životných energií. Väčšinou je založená na rozdelených telesných látkach na päť prvkov (pancha-maha-bhuta) viz. zem, voda, oheň, vzduch a priestor.
V tomto kurze sa naučíte preniesť energiu pomocou najvyššej energie, aby ste vedeli používať energiu na liečenie seba i liečených. Uzdravenie môže pomôcť zmierniť široké spektrum fyzických, duševných, emočných a duchovných problémov.

Vianočné poukážky na Kurzy indického varenia
2018-12-18 - 2018-12-31 | Piešťany, Slovensko, Piešťany, Slovakia, 92101, Slovenská republika
Potešte svojich blízkych zážitkovým a hodnotným darčekom, ktorý im dá viac inšpirácie do života 🙂 ponuke sú poukážky na kurzíky v Piešťanoch v cene 44 eur a na rôznych miestach na Slovensku v hodnote 55 eur.
Viac info u mna na tel.č 0905 387 137. Ďakujem za priazeň.

Kurz indickeho varenia
2018-03-11 | Dobromilý Ateliér, Javorová 38, Piešťany, 92101, Slovenská republika
Srdečne Vás pozývam na moj workshop indickej kuchyne.
Ako si pripraviť indické jedlo podľa ajurvédskych princípov. Naučíme sa pripravovať si klasický Thalí tanier. 7 druhov jedla vrátane dezertu. V cene je zahrnutá prednáška o používaní korenín, suroviny, materiál, ukážky varenia, spoločný obed v indickom stýle. Ide o tretiu sériu receptov. Účasť vhodná pre každého kto rád varí, alebo chce rád variť chutne a zdravo.
KEDY: v nedeľu 11.3.2018 / 9.30 – 16.30 hod.
LEKTOR: Zuzana Dobromila Bartovičová
KDE: Dobromilý Atelier, Javorova 38, Piešťany
KAPACITA: 12 ľudí
ZABEZPEČENÉ: občerstvenie, spoločný obed v indickom štýle
TREBA SI PRINIESŤ: prezúvky
CENA :44 EUR

Zvukoterapia s tibetskými miskami s Marianom Blažkovičom
2018-03-10 18:00 - 20:00 | Dobromilý Ateliér, Javorová 38, Piešťany, 92101, Slovenská republika
Srdečne vás pozývame na náš workshop venovaný tibetským miskám a ďalším nástrojom pochádzajúcich z oblasti Nepálu, Tibetu a Indie. V prvej časti vám povieme o histórii tibetských mís, spôsob výroby, využitie pri liečení a ďalšie zaujímavé veci. Ukážeme si a vyskúšate si aj samomasáž miskami, ktorú si môžete urobiť aj sami doma. V druhej časti workshopu vám spravíme zvukoterapiu kde sa v savasane (jogová pozícia „mŕtvoly“) naladíte na vysoké vibrácie týchto úžasných nástrojov a masáž miskami, ktorá zharmonizuje každú bunku vo vašom tele.
Liečenie zvukoterapiou prináša uvoľnenie a relaxáciu (uvoľňuje svalové a energetické bloky), odbúrava stres, pozitívne ovplyvňuje činnosť mozgu – synchronizuje mozgové vlny a hemisféry a navodzuje kľud, dobíja telo energiou, upravuje krvný tlak a harmonizuje psychiku. Pomocou nich sa dajú liečiť orgány, svaly a pomáhajú pri chorobách spôsobené stresom.
Pri zvukoterapii sa využívaju hudobné a rituálne nástroje, ktoré sú známe tisícky rokov, napríklad malá činelka Sheng, tibetský gong a tibetské misky, slúžiace na ozdravovanie tela a harmonizáciu mysle.
Veľmi sa na vás tešíme namaste ???
workshop trvá 2 hodinky
cena 15€ osoba
max 15 Prosím prihlášky vopred s podložkami na jogu – DAKUJEME
Viac info :
Dobromila 0905 387 137
www.dobromila.eu

Satsang s indickým majstrom: Ako nadobudnúť vnútorný pokoj
2018-02-09 18:30 - 21:30 | Dobromilý Ateliér, Javorová 38, Piešťany, 92101, Slovenská republika
Satsang na parádnu tému. Pozývam Vás na satsang Ako nadobudnúť vnútorný pokoj s indickým majstrom Sacchidanandaprem Acharya Swamin.
Prídte zažiť esenciu tohto úžasného človeka .
Viac info o Swamim :
https://www.sacchidanandaprem.org/
Satsang je niečo ako stretnutie ludí vo volnej diskusii hladania pravdy.
Sat – znamená pravda a sang je skupina ludí hladajucich pravdu 🙂
Teším sa na toto stretnutie, Swami je mojim dlhoročným priatelom, ktorý je mojou neskutočnou inšpiráciou ako kultivovať mysel a vedomie, važim si jeho snahu a cestu zavítať k nám do Piestan 🙂
Vstupné je dobrovolne doporučené 5 eur 🙂
Viac info u mna : Dobromila : 0905 387 137
www.dobromila.eu
